Tolong jelaskan mengenai Biografi dari Tré Cool dalam bahasa melayu

Frank Edwin Wright merupakan ahli kumpulan Green Day yang paling muda. Dia tinggal di Laytonville, California bersama ayah dan ibunya serta dua orang saudara kandungnya. Ayahnya, merupakan jurupandu helikopter semasa Perang Vietnam. Jiran rapat Tré merupakan pemilik Lookout! Records, Lawrence Livermore, merupakan penyanyi kumpulan punk The Lookouts. Semasa umur 12 tahun, Livermore ambil Tré' untuk menyertai The Lookouts, dan memberi nama samaran Tré' Cool, yang membawa maksud "very cool" dalam Perancis. (Sebutan yang betul ialah "Trés Cool").

Bila pemain dram Green Day, Al Sobrante, meninggalkan kumpulan, mereka mengambil Tré untuk bermain dram. Tré' mengambil keputusan untuk berhenti sekolah pada tahun keduanya. Walaupun tindakan sebegitu diambil, Tré telah berjaya lulus dalam ujian pembangunan pendidikan am GED, dan mengambil kursus di kolej komuniti berhampiran. Namun, dia terpaksa berhenti, apabila pemintaan tinggi terhadap konsert jelajah Green Day.

Ayah Tré, pemilik perniagaan trak logistik, merekasemula satu trak kecil (trak perpustakaan kecil), dan menjadi pemandu kepada kumpulan pada tiga konsert jelajah berasingan.